ဒီဃဇာဏုသုတ်

-အံ၊၃၊၁၀၇-၁၁၀။ အံ၊မြန်၊၃၊၁၀၇-၁၁၀။ အံ၊ဋ္ဌ၊၃၊၂၃၉-၂၄၀။ အံ၊ဋီ၊၃၊၂၄၄။ -အင်္ဂုတ္တရနိကာယ၊ အဋ္ဌကနိပါတ၊ ဒုတိယပဏ္ဏာသက(၆) ၁-ဂေါတမီဝဂ္ဂ၊ စတုတ္ထသုတ်။ ဘုရားရှင် ကောလိယနိုင်ငံ ကက္ကရပတ္တအမည်ရှိသော ကောလိယနိဂုံး၌ သီတင်းသုံးနေတော်မူစဉ် ကောလိယမင်းသား ဒီဃဇာဏု၏ လျှောက်ထားချက်အရ မျက်မှောက်ဘဝ၌ ကြီးပွားချမ်းသာနိုင်သော သမ္ပဒါတရားလေးပါး, ရွာထိပ်၌ ရေဝင် ပေါက်လေးပေါက် ရေထွက်ပေါက် လေးယောက်ရှိသော ရေကန်ကြီးကို ပမာထား၍ ပျက်စီးနိုင်သောတရား၊ မပျက်စီးနိုင်သောတရားလေးပါး, တမလွန်ဘဝ၌ ကြီးပွား ချမ်းသာနိုင်သော တရားလေးပါးတို့ကို အကျယ်ဝေဖန်၍ ဘုရားရှင် ဟောတော်မူသည့်သုတ်။ အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်